Las niñas (2020ko filma)

Las Niñas 2020. urtean Pilar Palomerok idatzi eta zuzendutako espainar filma da. Filmak 90ko hamarkadan haurdunaldiaren eta seme-alaba ez-legitimoak izatearen beldurrak baldintzatutako emakumeen hezkuntza lantzen du.

1992an kokatutako Pilar Palomeroren opera prima gaurko emakumeen belaunaldiko erretratua da, Espainako 90ko hamarkadan jaso zuten heziketaren bidez marraztua.

Sinopsia 
Celia, 11 urteko neska bat, Zaragozako moja ikastetxe batean ikasi eta bere amarekin bizi da. Brisa, Bartzelonatik etorri berri den klasekidea, bere bizitzako epealdi berrirantz bultzatuko du: nerabezaroa. 1992ko Sevillako nazioarteko erakusketa eta 1992ko Udako Olinpiar Jokoak bizitzen ari den Espainian, Celia ohartuko da bizitza egi eta gezur askoz osatuta dagoela.

Trama 
Protagonistak Celiaren, ama ezkongabeko neska baten, inguruan biltzen diren lagun taldea dira eta hauek ematen diote izenburua filmari: Las niñas. Zaragoza hirian kokatuta 1992. urtean, filmak Celiaren istorioa kontatzen du, bere umezurtz egoeragatik presio sozialeko giroa pairatzen duen neska gaztea, bere buruari "zergatik da bekatua ezkontzatik kanpo seme-alabak izatea?" galdetzeraino.

Cristinak eta Brisak, protagonistaren lagun minenak, Celiari bere zurztasunaren inguruko gezurrei aurre egiten lagunduko diote, Celiaren amari ama ezkongaien inguruko aurreiritzi sozialik gabeko bide berria irekitzen dioten bitartean.

Celiak bere zurztasunaren gezurra eta bere familiaren eta hezkuntza erlijiosoaren zentsura ezagutuko ditu, adiskidetasunaren indarrak bultzatuta egia bilatzen duen bitartean. Brisarekiko duen adiskidetasunak dialogoari eta debekatuta dauden gauzen inguruan hitz egiteari atea irekiko die eta Celiak bere aitaren istorioa ikertu nahi izango du. Horrela, Celiak bere amarekin hitz egingo du eta mingarria izango den arren, Celiaren amak ulertuko du ez duela ezer ezkutatzeko.

Aktoreak 

 Natalia de Molina: Adela, Celiaren ama
 Andrea Fandos: Celia
 Ainara Nieto: Clara
 Julia Sierra: Cristina
 Zoe Arnao: Brisa
 Francesca Piñón: Ama Consuelo
 Carlota Gurpegui: Vanessa
 Eva Magaña: Alicia
 Elisa Martínez: Leyre
 Mercé Mariné
 Alvaro de Paz
 Maria Jesús Andany

Talde teknikoa 

 Produktoreak: Valérie Delpierre, Alex Lafuente
 Zuzendaria: Pilar Palomero
 Gidoia: Pilar Palomero
 Argazki Zuzendaria: Daniela Cajías
 Muntaia: Sofi Escudé
 Kasting zuzendaria: Gisela Krenn
 Produkzio zuzendaria: Uriel Wisnia
 Zuzenezko soinua: Amanda Villavieja
 Zuzendaritza artistikoa: Mónica Bernuy
 Zuzendaritza laguntzailea: Nacho Lasierra
 Jantziak: Arantxa Ezquerro
 Makillaje eta ile-apaindegia: Carmen Arbues

Produkzioa 
BTeam Pictures eta Inicia Films ekoitzitako filma, ICAA eta ICEC-en finantziazioarekin eta MEDIA, Ibermedia, RTVE, TV3, Movistar + eta Televisión de Aragón-en parte-hartzearekin. Filmak 1,2 milloi €-ko aurrekontua izan zuen.

Zaragozan eta Lleidan burututako filmaketa, 6 asteko iraupena izan zuen.

Banaketa eta erantzuna 
Filma film festibal ezberdinetan erakutsita izan da, hala nola Donostiako Zinemaldian, Malagako festibala, Shangai International Film Festival 2020, Brussels International Film Festival 2020 edo The Chicago International Film Festival 2020, beste batzuen artean. 

Filma Espainiako 86 aretotan estreinatu zen eta 81.857 euro bildu zituen lehen hiru egunetan. Leihatiletan egondako 7 asteen ostean, filmak 473.568€ bildu ditu 1,2 milloi €-ko aurrekontu baten gainean eta guztira 83.510 sarrera saldu zituen zituen.

Zinemaldietan ibilbidea

Sariak eta Nominazioak

Erakustaldiak 
 Shanghai International Film Festival – Highlights: Viva la Festival
 Chicago International Film Festival – New Directors Competition 
 Torino Film Festival – International Features Competition
 FICCALI – International Features Competition
 Thessaloniki International Film Festival – Youth Section
 Bergen International Film Festival – Int. Fiction (non-competitive)
 Leiden Film Festival – First Feauture Competition (Opening Night)

Erreferentziak

Kanpo estekak 

Gaztelaniazko filmak
Espainiako filmak
Katalanezko filmak
Haur filmak
Drama filmak
Aragoin girotutako filmak
Film onenaren Goya Sariaren irabazleak